ნიკოლოზ მაკარევიჩი
ნიკოლოზ ალექსის ძე მაკარევიჩი [დ. 6 (18) დეკემბერი, 1895, თბილისი — გარდაცვალების თარიღი უცნობია] — საბჭოთა გვირაბმშენებელი. სტალინური პრემიის ლაურეატი (1951; სპეციალისტთა ჯგუფთან ერთად). იყო ხრამჰესის მშენებლობის უბნის (1934-1941; 1944-1947) და თბილისში სპეციალური ობიექტების მშენებლობის უფროსი (1941-1944). 1944-1976 წლებში ხელმძღვანელობდა არაერთ მშენებლობას საქართველოში. მიღებული აქვს სამთავრობო ჯილდოები.